**Toimintakertomus 2020**

Toimintavuonna Suomi-Korean Tasavalat Yhdistys täytti 39 vuotta. Yhdistys on toteuttanut aktiivisesti yhdistyksen säännöissä määriteltyjä toiminnan tarkoitusta ja tavoitteita. Tavoitteena on ollut ylläpitää Suomen ja Korean tasavallan ja näiden kansalaisten välisiä hyviä ja ystävällisiä suhteita edistämällä molemminpuolista ystävyystoimintaa, kulttuurivaihtoa ja kulttuuri- ja talouselämän sekä maiden valtio- ja yhteiskuntajärjestyksen tuntemusta.

**Vuoden 2020 toiminnasta ja tapahtumista yleensä**

Koronapandemian vuoksi toimeenpannuista rajoituksista ja suosituksista johtuen yhdistyksen toiminnassa ei voitu noudattaa toimintasuunnitelmaa.

16.3.2020 pidettiin yhdistyksen kevätkokous ravintola Sea Horsessa. Koronarajoitukset alkoivat 12.3. ja 16.3. Suomen hallitus ilmoitti poikkeustilasta ja laajennetuista rajoituksista. Syyskokous kuitenkin saatiin pidettyä vähäisen jäsenmäärän ollessa paikalla. Sen sijaan tilaisuuden puhujaksi kutsutun Korean tasavallan suurlähettilään Joon-ho Cheon:in esitelmä jouduttiin viime hetkellä peruuttamaan.

Korea Golf pelattiin 13.8.2021 Master Golfin kentällä. Osallistujia oli 46 ja sääkin miellyttävästi suosi tapahtumaa.

Suurlähettiläs / kesälounas järjestettiin vanhan käytännön mukaan yhteistyössä Korean kauppayhdistyksen kanssa 26.8.2021, nyt Helsingin Suomalaisella Klubilla. Saimme jälleen kuulla suurlähettiläs Eero Suomisen mielenkiintoisen esitelmän Suomen ja Korean välisistä suhteista ja Korean niemimaan tilanteesta. Tämä oli samalla Eeron jäähyväspuhe yhdistysten jäsenille hänen toimikautensa päättyessä Koreassa. Kiitos Eerolle hyvästä yhteistyöstä.

Uusi suurlähettiläs Pekka Mänty (1.9.2020 lähtien) ei valitettavasti tällä kertaa päässyt esittäytymään, tämäkin koronan johdosta.

Sääntömääräinen syyskokous järjestettiin Helsingin Suomalaisella klubilla sääntöjen mukaisesti lokakuussa. Tarkempi kuvaus toteutuneesta toiminnasta ”Toiminta”-osuudessa.

Yhdistyksen kokonaisjäsenmäärä vuoden 2020 lopussa oli 132 jäsentä. Näistä varsinaisia tai perhejäseniä oli 124, kannatusjäseniä 3. Lisäksi yhdistyksen jäseniä olivat kunniapuheenjohtaja Lauri Kaijansinkko, ja kunniajäsenet Erkki O. Auranen, Martti Haani, Ritva Korhonen, Heikki Latvanen, Matti Romo, Kimmo Varhee ja Unto Turunen (8).

**Hallitus**

Hallituksessa vuonna 2020 toimivat:

Matti Vinha, puheenjohtaja, Erja Kettunen - Matilainen varapuheenjohtaja, Lasse Juhola varapuheenjohtaja ja sihteeri, Vappu Virkkunen tiedotus ja tilaisuudet, Olavi Vanninen rahastonhoitaja ja golf, sekä jäseninä Risto Elomaa, Veijo Rahikainen, Kaj Färm, Juhani Lillberg ja Päivi Simi-Kim.

Hallitus kokoontui toimintavuonna kaksi kertaa.

**Tiedottaminen**

Toimintavuonna lähetettiin 2 laajempaa jäsentiedotetta sekä useita erillisiä tilaisuus / tapahtumakohtaisia tiedotteita. Tiedottamisesta vastasivat Vappu Virkkunen ja Lasse Juhola.

**Talous**

Pääasiallinen tulonlähde oli jäsenmaksut. Yleensä yhdistyksen tilaisuudet olivat maksullisia, jolloin jäsenet maksoivat kustannukset joko kokonaan tai yhdistys sponsoroi tapahtumia osittain. Golf-tapahtuman osalta osallistumismaksut ovat vastanneet kustannuksia. Opetusministeriö ei myöntänyt yleisavustusta vuonna 2020. Toimintavuonna tulos oli € 1 553,18 ylijäämäinen. Oma pääoma yhteensä vuoden 2020 lopussa oli € 4 063,97. Yksityiskohtaiset talousluvut näkyvät tilinpäätöstiedoissa.

**Toiminta**

**Kevätkokous** pidettiin 16.3.2020 Ravintola Sea Horsessa, Kapteeninkatu 11, Helsinki. Tilaisuudessa oli paikalla 6 jäsentä. Kokouksen puheenjohtajaksi valittiin Martti Vinha ja sihteeriksi Vappu Virkkunen. Kokouksessa hyväksyttiin vuoden 2019 toimintakertomus ja tilinpäätös.

**Kevätpäivän tasauksen silakat** syötiin kevätkokouksen jälkeen Ravintola Sea Horsessa. Korean Suomen suurlähettilään Joon-ho Cheon:in esitelmä jouduttiin peruuttamaan koronatilanteesta johtuen.

**Korea Golf 2020** pelattiin Master Golfin kentällä 13.8.2020 (39.kerran) Olavi Vannisen johdolla. Sää oli hyvä ja osallistujia oli 46. Kilpailun voitti Kaj Färm tuloksella 37 pistettä, seuraavina Iiro Vanninen 37 pistettä ja Marja Koski 36 pistettä. Erikoiskilpailuissa loistivat Unto Turunen lähemmäs lippua ja Jussi Halmela pisin drive.

Palkintojenjako tapahtui perinteistä poiketen golfklubilla. Parhaat kiitokset Olavi Vanniselle kaikista järjestelyistä.

**Suurlähettiläs / kesälounas** järjestettiin 26.8.2020 yhteistyössä Korean kauppayhdistyksen kanssa. Vieraana oli Suomen Korean suurlähettiläs Eero Suominen. Tämä oli myös hänen jäähyväisesitelmänsä Korean suurlähettiläänä hänen siirtyessään Ulkoasianministeriöstä eläkkeelle. Tilaisuus osoittautui jälleen kerran erittäin hyväksi ja sai osallistujilta paljon kiitosta. Paikalla oli yhteensä 35 osallistujaa.

**Syyskokous** pidettiin 26.10.2020 Helsingin Suomalaisella Klubilla. Jäseniä oli paikalla 21. Kokouksen puheenjohtajana toimi Martti Haani ja sihteerinä Lasse Juhola. Kokouksessa käsiteltiin syyskokoukselle kuuluvat asiat. Jäsenmaksuiksi päätettiin vahvistaa henkilöjäsenet € 20,00, perhejäsenet € 10,00 ja tukijäsenet € 150,00. Puheenjohtaja Matti Vinha esitteli toimintasuunnitelman vuodelle 2020 ja rahastonhoitaja Olavi Vanninen talousarvion. Toimintasuunnitelma ja talousarvio hyväksyttiin esitetyssä muodossa.

Hallituksen puheenjohtajana jatkaa Matti Vinha toimikautensa loppuun.

Hallituksen jäsenten lukumääräksi vahvistettiin 9 + puheenjohtaja.

Vanhoina hallituksen jäseninä jatkavat (toimikausi 2020 - 2021 kesken) Olavi Vanninen, Lasse Juhola, Päivi Simi – Kim ja Juhani Lillberg.

Hallituksen erovuoroiset jäsenet Kaj Färm, Vappu Virkkunen, Risto Elomaa, Veijo Rahikainen ja Erja Kettunen – Matilainen valittiin uudelleen toimikaudelle 2021 – 2022.

Toiminnantarkastajaksi valittiin Martti Haani ja varalle Alpo Järvinen.

**Muu toiminta**

Koronarajoituksista johtuen vuoden 2020 toiminta oli lähes pysähdyksissä. Korean suurlähetystö vietti kansallispäivää Youtube-kanavalla ”The Sound of Korea” konsertin välityksellä. Kutsu tähän konserttiin ja mahdollisuus rekisteröityä lähetystön kanavalle lähetettiin kaikille yhdistyksen jäsenille. Lähetystön kanavalla on monipuolista tarjontaa Koreasta.